**Ала Яўгенаўна Маскоўка** (укр.: А́лла Євге́нівна Моско́вка; нар. 19 кастрычніка 1984, Палтава, УССР), больш вядомая пад псеўданімам **ALLOISE** — украінская спявачка, якая выконвае песні ў стылі поп, соўл, RnB і фольк.

Біяграфія
---------

Ала нарадзілася 19 кастрычніка ў 1984 годзе ў Палтаве. Паступіла ў Палтаўскую школу мастацтваў, затым у студыю пры музычным вучылішчы. Таксама паралельна вучылася ў ліцэі № 1 у класе з інтэнсіўным вывучэннем інфарматыкі і англійскай мовы. У 2002 годзе паступіла ў Кіеўскі нацыянальны універсітэт культуры і мастацтваў. У 2004 годзе спявала ў складзе электроннага гурта «Tomato Jaws», затым занялася дыджэйствам і на некаторы час стала вакальным і dj-рэзідэнтам кіеўскіх клубаў.

З 2007 па 2012 год была вакалісткай і аўтарам песень гурта «Gorchitza».

У красавіку 2012 года ALLOISE пачала сольную кар’еру, супрацоўнічаючы з лэйблам Firework Sound.

У лістападзе 2012 года ALLOISE стала лепшай украінскай артысткай па версіі MTV EMA.

За гады сваёй кар’еры спявачка выступала на адной сцэне з такімі сусветнымі артыстамі як Morcheeba, Kosheen, Крэйг Дэвід, Нэлі Фуртада, Джэсі Уэр, Сафі Эліс-Бекстар, Ларын і Faithless.

Таксама спявачка супрацоўнічала з сусветна вядомым прадзюсарам — Нарадам Майклам Уолдэнам, вядомым па сваёй працы з Уітні Х’юстан, Рэям Чарлзам, Даянай Рос і іншымі.

Акрамя музычнай кар’еры, ALLOISE грае ў тэатры «КРОТ» у такіх п’есах — «Сны Васілісы Ягораўны» па п’есах Леся Падзервянскага і «Andy Warhol. Выдумка.» У чэрвені 2013 года ALLOISE прэзентавала дэбютны альбом «Bygone». У кружэлку ўвайшло 12 аўтарскіх трэкаў спявачкі.

ALLOISE стала хэдлайнерам фестывалю MTV да Міжнароднага Дня моладзі ў 2014 годзе.

У чэрвені 2014 года кліп ALLOISE на песню Tell Me Of Fire трапіў у эфір тэлеканала MTV ЗША. Гэта першая песня выканаўцаў украінскай эстрады, якая абраная для трансляцыі ў эфіры галоўнага музычнага канала ЗША.

Таксама ў гэтым жа месяцы афіцыйны італьянскі чарт www.earone.it прызнаў песню «Tell Me Of Fire» «найлепшай песняй тыдня». Акрамя таго, кліп на гэтую песню транслюецца ў эфірах музычных тэлеканалаў Швейцарыі, Венгрыі, Славеніі і іншых краін.

Узнагароды
----------

* 2012 — лепшы ўкраінскі артыст па версіі MTV EMA
* 2012—2013 — намінацыя «VIVA! Найпрыгажэйшыя»
* 2021 — альбом «Bare Nerve» у TOP-5 па версіі міжнароднага журы Aprize Awards

Сінглы
------

* «She knows» — 2012
* «Love me or leave me» — 2012
* «Who’s the fool» (with Fahot) — 2013
* «Dancing in the crowd» (with Dj Lutique) — 2013
* «Falling» (with Dj Lutique) — 2013
* «Simple thing» — 2014
* «Merry-Go-Round» — 2015
* «Knives» — 2019
* «Twin Flame» — 2019
* «Bare Nerve» EP — 2020

Зноскі
------

1. ↑  Репортаж с первого сольного выступления Alloise,(недаступная спасылка)
2. ↑  Спектакль «Андрей Вархола. Вымысел», **(нявызн.)**(недаступная спасылка). Архівавана з першакрыніцы 11 лютага 2014. Праверана 10 сакавіка 2023.
3. ↑  Концертная программа ко Дню Молодежи 2014 Архівавана 27 ліпеня 2014 года.
4. ↑   Клип Alloise на MTV USA **(нявызн.)**. Архівавана з першакрыніцы 8 жніўня 2014.
5. ↑  Ссылка на клип в итальянском чарте earone **(нявызн.)**. Архівавана з першакрыніцы 29 ліпеня 2014. Праверана 29 ліпеня 2014.

Спасылкі
--------

* Песня Tell me of fire на MTV
* Палтаўка Alloise прабілася да півфіналу національного відбору ЄвробаченняАрхівавана 9 сакавіка 2016.

|  |  |
| --- | --- |
| ⚙️   У сацыяльных сетках | У Кантакце · У Кантакце · Facebook · Твітэр |
| Фота, відэа і аўдыё | Apple Music · Google Play Music · Instagram · Last.fm · SoundCloud · Spotify · Яндэкс Музыка · YouTube (англ.) · YouTube (англ.) |
| Тэматычныя сайты | AllMusic · Discogs · Internet Movie Database · КиноПоиск · MusicBrainz |